Twee vas wat met beseerde uil smous | Netwerk24
Lyk met skietwonde in Randburg gevind
Die lyk van 'n man met veelvuldige skietwonde is Maandag in 'n motor in Randburg in Johannesburg gevind.
Uber: Jack Parow briesend ná vriend aangerand word
Jack Parow is die m*** in oor sy vriend wat Sondag in die gesig gesteek is omdat hy 'n Uber-taxi wou gebruik.
Polisielid doodgesteek in struweling met verdagte
'n Polisielid van Louis Trichardt in Limpopo is Sondagmiddag deur 'n gesoekte misdadiger met 'n mes doodgesteek.
Babadogter gee Snyman perspektief
Die lang afseisoen het die Blitsbok-kaptein, Philip Snyman, en sy spanmaats weer honger gemaak om opnuut sukses in die komende sewesrugbyseisoen te behaal.
Top-Proteas speel almal in plaaslike T20-liga
Die plaaslike T20-krieketreeks, wat geskuif word om die leemte in die kalender te vul wat die T20 Global League (T20GL) gelaat het, begin nou amptelik op 10 November.
KYK: All Blacks se nuwe sensasie
Dit was nie 'n geval van óf nie, maar eerder wánneer Asafo Aumua 'n All Black-groep sou haal.
Motsepe se ARM los ook vir KPMG
Die mynmaatskappy African Rainbow Minerals (ARM) het Maandag aangekondig hy gaan nie meer KPMG as interne ouditeur gebruik nie.
Begroting: 'Minister gaan niks nuut sê'
As daar twee onderwerpe is wat Malusi Gigaba, minister van finansies, waarskynlik Woensdag soos die pes gaan vermy, is dit kernkrag en staatskaping.
MTBR is taaier as 'n bergfietswedren
Nee, die MTBR is nie 'n nuwe bergfietswedren nie. Dis die jaarlikse tussentydse begrotingsproses. Hier is 7 dinge wat jy moet weet.
Daar is kere wat jy uit die huis uit móét praat
Soms, as jy gelukkig is, sien jy wat ons in Suid-Afrika kán wees. Dan dra jy 'n rukkie minder swaar aan die lewe, skryf Anastasia de Vries.
KYK: Iran: Trump speel met vuur
Wat is pres. Donald Trump se strategiese doel met sy konfrontasiekoers teenoor Iran? Leopold Scholtz probeer dit uitpluis.
Wanneer sy by ons kuier, sit ek en my liewe twee jaar oue Oulyfie, Ouliefie, Olivia soggens as almal nog slaap na Shaun the Sheep op televisie.
'Nag van legio' op pad na Kaapstad
Die nag van legio, P.G. du Plessis se bekroonde Hertzogprysdrama, word vanaf 14 November vir 'n kort speelvak by Kunstekaap-arena aangebied.
Gesprek met die gehoor
Meer gehoorvriendelike werke as dié in die somerseisoen van die Kaapse Filharmoniese Orkes (KFO) kry jy nie sommer nie. 'n Hele handvol geliefde komponiste sal in die vier konserte in November gehoor word – Beethoven, Brahms, Tsjaikofski, Chopin, Gla
Normaliteit van dood en lewe
Van Niekerk doen baanbrekerswerk om die noodsaaklike gesprek te bevorder oor hoe ons sin kan maak van die lewe wat deur die dood as horison omraam word, skryf André Bartlett.
Vanaand vir ete: Hoendergebak met byt
Dié hoender het darem nie tande nie, maar die brandrissie-kombinasie sal sorg vir 'n heerlike gereg met byt. Om tyd te spaar kan jy 'n gaar hoender koop en dit omtower.
Hoe weet jy jy is gereed om 'n ouer te word?
Om 'n plant te hê, het jy gewoonlik sonlig nodig. Om 'n hond te hê, dalk 'n groot agterplaas. Maar hoe weet jy jy's gereed vir 'n pienkvoet?
Beleef: Vlieg na die verlede
Met die eerste kommersiële vlug wat verlede naweek op St. Helena-eiland geland het, is dié afgeleë eiland nou maklik bereikbaar vir Suid-Afrikaners. Erika Gibson het saam gevlieg.
Twee vas wat met beseerde uil smous
Deur Cara-Lee Dorfling 17 Februarie 2017 19:58
Ao. Lawrence Merrick (links) en ao. Gerhard Lotter (middel) van die Humewood-polisiekantoor het die twee mans aangekeer wat glo die beseerde nonnetjie-uil probeer verkoop het. Arnold Slabbert van die stedelike kleinwildbewaringsgroep Wildline het die uil na die veearts geneem. Foto's: CARA-LEE DORFLING
'n Beseerde nonnetjie-uil is Vrydagmiddag uit die hande van twee mans gered wat haar glo by 'n vulstasie in Port Elizabeth vir R100 probeer verkoop het.
Volgens Alan Millard het hy Vrydag gou vir 'n koeldrank by 'n vulstasie in Humewood ingestap toe hy deur twee mans voorgekeer word en 'n uil te koop aangebied is.
"Ek het onmiddellik die besering aan die lieflike uil se vlerk opgelet en dit was 'n baie vars wond," sê Millard.
Hy sê die twee mans het beweer hulle het die uil by die voormalige Boet Erasmus-rugbystadion opgetel en hulle wil R100 vir hom hê. Toe Millard nie belangstel nie, het die twee mans blykbaar dadelik die uil aan 'n ander man by die vulstasie probeer smous.
"Ek het sommer gesien die situasie lyk nie reg nie, want mense wat diere uitbuit vir hul eie gewin is nie reg nie, daarom het ek vir hulp gebel."
Arnold Slabbert van die stedelike kleinwildbewaringsgroep Wildline is deur Millard gebel.
Onderweg na die vulstasie het Slabbert die polisie gekontak om die twee mans voor te keer.
Die twee mans is met die uil in hul besit betrap en vir die besit van 'n beskermde spesie en die verkoop van 'n beskermde spesie sonder 'n permit in hegtenis geneem. Hulle sal na verwagting Maandag in die landdroshof verskyn.
"Van wat ek van die besering kon sien, is die uil onlangs met 'n klip raakgegooi. Ek vermoed dit was die handewerk van die twee mans om die uil te probeer verkoop."
Die twee verdagtes (voor) word deur ao. Gerhard Lotter (agter) en ao. Lawrence Merrick (tweede van agter) by die voormalige Boet Erasmus-rugbystadion in begelei, waar 'n tweede uil glo uitgewys sou word.
Die twee mans het na hul inhegtenisneming aan Slabbert gesê dat daar nog 'n uil by die stadion is en hulle moet hom red.
Binne die vervalle stadion het die twee mans tussen die bourommel op en af gestap en gewys waar hulle die ander uil laas gesien het. Slabbert en die polisiebeamptes kon egter nie die tweede uil opspoor nie en hy het hom verder op die beseerde uil toegespits.
X-strale aan die nonnetjie-uil het Slabbert se vermoede bevestig dat die uil se vlerk gebreek is. Teen Vrydagmiddag het die uil 'n noodoperasie aan sy vlerk ondergaan. Slabbert was tydens die operasie baie positief dat die uil ten volle sal herstel.
"Elke uil is belangrik en ons moet hulle beskerm. Uile se getalle daal baie skerp weens ons as mense wat gif uitsit en sekondêre vergiftiging veroorsaak. Ook word uile se getalle bedreig deur mense wat hulle vir tradisionele medisyne doodmaak," het Slabbert bygevoeg.